b'\n_START_ARTICLE_\nArild (Sk\xc3\xa5ne)\n_START_SECTION_\nBadested og kunstnerkoloni\n_START_PARAGRAPH_\nSammen med det n\xc3\xa6rliggende M\xc3\xb6lle har Arild v\xc3\xa6rt et velkjent badested siden begynnelsen av 1900-tallet. _NEWLINE_Arild var ogs\xc3\xa5 en etablert kunstnerkoloni med kjente navn som Gustaf Rydberg, Gustaf Cederstr\xc3\xb6m, Fritz von Dardel, Olof Krumlinde, Isaac Gr\xc3\xbcnewald, Natanael Beskow, Rickard Berg og Herman \xc3\x96sterlund samt flere Skagenmalere, som samlet seg p\xc3\xa5 Mor Cillas vertshus. P\xc3\xa5 Kullaberg kunne de dra fordel av et sterkt sommerlys som minnet om Skagens._NEWLINE_En av de f\xc3\xb8rste kunsterne som oppdaget Arild var den norske maleren Adolph Tidemand.\n_START_SECTION_\nSeverdigheter\n_START_PARAGRAPH_\nI Arild ligger Arilds kapell, Sk\xc3\xa5nes eneste bevarte frittst\xc3\xa5ende kapell fra middelalderen. Arild er en popul\xc3\xa6r sommerby med aktiviteter som golf, sportsfiske, tennis, seiling og dykking.'